**Հավելված**

**ՀՀ Սյունիքի մարզի**

**Մեղրի համայնքի ավագանու**

**2024թ. հունիսի 19-ի N58-Ա որոշման**

**Հ Ա Յ Տ**

**Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված մասհանումների ծախսերի ծրագիր**

|  |  |
| --- | --- |
| **Ծրագրի անվանումը** | ***ՄԵՂՐԻ ՔԱՂԱՔԻ ՄԱՐԶԱԴՊՐՈՑԻ ՄԱՐԶԱԴԱՇՏԻ ՎԵՐԱՆՈՐՈԳՈՒՄ*** |
| **Մարզ** | ***ՍՅՈՒՆԻՔԻ ՄԱՐԶ*** |
| **Համայնքը /համայնքները** | *Համայնքի անվանումը՝ Մեղրի համայնք* |
| **Համայնքի /բնակավայրի հեռավորությունը մայրաքաղաք Երևանից, ինչպես նաև մարզկենտրոնից** | *Մեղրի համայնքի հեռավորությունը մայրաքաղաք Երևանից 385 կմ է, մարզկենտրոն Կապանից՝ 85 կմ:* |
| **Համայնքի /բնակավայրի բնակչությունը** | *Մեղրի համայնքի բնակչությունը ՝ 12919 մարդ* |
| **Ծրագրի ընդհանուր նկարագրությունը և դրա իրականացման անհրաժեշտությունը** | *Մեղրի համայնքի մարզադպրոցը կառուցվել է 1960-1970 թթ. :*  *Մարզադպրոցը ունի 1 հա տարածք, մարզադաշտի մակերեսը կազմում է 5000 մ 2 :*  *Մարզադաշտի տարածքը գտնվում է մի կողմից քաղաքի բազմաբնակարան շենքերի հարևանությամբ, մյուս կողմից՝ Մեղրի քաղաքի թիվ 1 միջնակարգ դպրոցի հարևանությամբ և հանդիսանում է Մեղրի քաղաքի միակ մարզադաշտը:*  *Համայնքում գործում են ֆուտբոլի, կարատեի խմբակներ: Խմբակների սաների մարզումները, ինչպես նաև քաղաքի հանրակրթական դպրոցների աշակերտների ֆիզիկական պարապմունքները, սպորտային միջոցառումները իրականացվում են նշված մարզադաշտում:*  *Ներկայումս Մեղրի համայնքի հանրակրթական դպրոցներում սովորում են շուրջ 1561 աշակերտներ և համայնքն ունի սպորտի զարգացման մեծ ներուժ:*  *Մեղրի քաղաքի մարզադաշտի անբարեկարգ վիճակը խոչընդոտում է սպորտաձևերի լիարժեք զարգացմանը և բացօթյա մարզական միջոցառումների կազմակերպմանը:*  *Ներկայիս մարզադաշտի անմխիթար վիճակը դարձել է համայնքի առաջնահերթություններից մեկը, որը շուտափույթ լուծում է պահանջում:*  *Մարզադաշտի վերանորոգումը հնարավորություն կտա մարզային, հանրապետական, միջազգային մրցաշարերին մասնակցելու նպատակով նախապատրաստական մարզանքներ իրականացնել, ինչպես նաև համայնքում մասշտաբային մրցաշարեր կազմակերպել:*  *Ծրագրով նախատեսված ծախսերը կապիտալ բնույթի են: Վերանորոգվող մարզադաշտը համայնքային սեփականություն է:*  *Հրատապությունից ելնելով ծրագրով նախատեսվում է վերանորոգել Մեղրի քաղաքի մարզադպրոցի մարզադաշտը, որի ուսումնասիրությունից պարզվել է`*  ***Առկա խնդիրները.***   * *Մեղրի քաղաքի մարզադպրոցի մարզադաշտի անբարեկարգ վիճակ* * *Երիտասարդների ֆիզիկական ակտիվության, բացօթյա ժամանցի կազմակերպման սակավ հնարավորություններ* * *Արտադպրոցական մարզական կրթության ոլորտում երեխաների ընդգրկվածության ցածր մակարդակ* * *Համայնքում մարզային մրցումներ անցկացնելու, մարզական միջոցառումներ հյուրընկալելու պայմանների բացակայություն* |
| **Ծրագրի ակնկալվող արդյունքները** | ***Ծրագրի իրագործման արդյունքում հնարավոր կլինի հասնել վերոնշյալ խնդիրների լուծմանը և ծրագրի իրականացման նպատակներին, որոնք են՝***   * *Կվերանորոգվի Մեղրի քաղաքի մարզադպրոցի մարզադաշտը,*   *համայնքի արտաքին գրավչությունը կբարձրանա,*  *Մեղրի համայնքը կունենա բարեկարգված ենթակառուցվածքներ և սոցիալ-տնտեսական զարգացման բարձր մակարդակ*   * *Կզարգանան առկա սպորտաձևերը, կստեղծվեն նոր սպորտային խմբակներ` ուղղված այլ սպորտաձևերի տարածմանն ու զարգացմանը* * *Կբարձրանա երիտասարդների ֆիզիկական դաստիարակության, առողջ ապրելակերպի մակարդակը* * *Կստեղծվեն պայմաններ համայնքում սպորտային մեծ մրցումներ, մրցաշարեր, մշակութային մասշտաբային փառատոններ և այլ միջոցառումներ անցկացնելու համար*   *Ծրագիրն ունի համայնքի սոցիալ-տնտեսական զարգացման ուղղվածություն,* *համահունչ է Մեղրի համայնքի 2022-2026 թվականների հնգամյա զարգացման ռազմավարությանը, որով Մեղրի խոշորացված համայնքի կայուն և համաչափ զարգացման գրավականներից են մարզամշակութային կյանքի ակտիվացումը, ֆիզիկական կուլտուրայի և առողջ ապրելակերպի խրախուսումը, ինչպես նաև մարզական խմբակների և դրանցում ընդգրկված սաների թվաքանակի աճը:*  *Մարզադաշտի վիճակի բարելավումն ընդգրկված է 2024 թվականի առաջնահերթ լուծում պահանջող խնդիրների շարքում:*  *«Մեղրի քաղաքի մարզադպրոցի մարզադաշտի վերանորոգում» ծրագրով նախատեսված միջոցառումների ուղղությունները համապատասխանում են ՀՀ կառավարության կողմից 01.09.2022թ. սահմանված՝ «Համայնքային մասհանումների ծախսման ծրագրով նախատեսված միջոցառումների ուղղությունները, դրանց առաջնահերթությունները հաստատելու մասին»  թիվ 1370-Ն որոշմանը:*  *Դրանք են`*   * *մշակույթ, սպորտ և երիտասարդության զբաղվածություն*   */ մշակույթի տան, գրադարանների, թանգարանային շենքերի ու շինությունների, սպորտային նշանակության մարզական և խաղային հրապարակների, խաղադաշտերի կառուցում և վերանորոգում /*  *Ծրագրի իրագործման ընթացքում և ավարտին կանխատեսվող ռիսկերն են`*   * *ոչ բարենպաստ եղանակային պայմաններ* |
| **Ծրագրի ազդեցությունը համայնքի և շահառուների վրա** | ***Շահառուների քանակը:***   * *Նախադպրոցական տարիքի 443 երեխաներ և դպրոցական տարիքի մոտ 1561 աշակերտներ* * *Մեղրի համայնք այցելող զբոսաշրջիկներ* |
| **Ծրագրի ընդհանուր բյուջեն** | *Ծրագրերի ընդհանուր բյուջեն` 93652.9ՀՀ դրամ (100%)* |
| ***Ծրագրի իրականացման տևողությունը*** | *Տևողությունը` 01.07.2024թ. - 30.12.2024թ.* |
| ***Հայտի լրացման ամսաթիվ*** | *03 հունիսի 2024թ.* |

**Համայնքի տնտեսական պատասխանատու` Ա.ԱՆՏՈՆՅԱՆ**

**Հեռախոսահամարը` 099925595**

**էլեկտրոնային փոստը` meghricity@mail.ru**

**ՀԱՄԱՅՆՔԻ ՂԵԿԱՎԱՐ` Խ. ԱԴՐԵԱՍՅԱՆ**